钦定古今图书集成/明伦汇编/官常典/第649卷 > 曹自守
## 钦定古今图书集成/明伦汇编/官常典/第649卷 > 曹自守

按《苏州府志》：“自守字伯化，茌平人，进士。嘉靖三十八
年任知吴县，时值兵荒，十室九空。明年大水，存者复
为鱼鳖，自守哀悯，誓殚心力以衽席之。甫视事，将舞，
文吏悉置诸法，三月，政通人和，民乐其业。听讼多劝
谕而未尝穷，竟有大犯，虽权贵不少假三尺。每曲求
民隐，得一善政，毅然行之，不事文饰。抚恤饥殍，散糜”
施药。又身自俭约，以为下倡。仆御肃然，车服雅朴。三
年不制一衣，不宴一客。岁赋例有羡以待耗，自守损
二存一，以充施予。衙署惟苍头一人，门不扃，笥不钥，
而廉声转著。僚佐咸感发砥砺，日处凄寂，不敢怨尤。
自守素知医，客有虑及其家事者，自守笑曰：“吾他日
居乡，卖药足以自给，何复他求。”居四年如一日，寻以
忧去。百姓号呼者载道，有依依直抵其家者。